Christelik - Kinders - Kleuters: Graffiti Books
'n Versameling Bybelstories, gebede en beloftes ideaal vir 5- tot 8-jariges om die gewoonte van daaglikse stiltetyd te leer.
365 Stories, beloftes en gebede is 'n versameling Bybelstories, gebede en beloftes uit die Bybel. Die maklik-om-te-verstaan teks en pragtige illustrasies maak dit die ideale slaaptyd-storieboek vir kinders tussen 5 en 8 jaar wat die gewoonte van daaglikse stiltetyd moet leer.
Sommige van die bekende Bybelstories wat in die boek voorkom, sluit in die storie oor die skepping, Josef, die uittog uit Egipte, Simson, Dawid en Goliat, Jona, Daniël in die leeuhok, Jesus se geboorte, die barmhartige Samaritaan, die laaste paasmaaltyd, die opstanding en Jesus se hemelvaart.
Bybelstories vir beginners
Tydlose Bybelverhale vir kleuters.
Maak jou kind se eerste Bybellees-ervaring iets onÂ-vergeetliks met Bybelstories vir beginners.
Hierdie Kinderbybel spog met lewendige, illustrasies wat kinders van 3-6 jaar sal fassineer. Kinders sal die prentjies geniet van Noag wat die olifant in die ark inhelp, Jona wat binne-in die groot vis bid en vele meer. Die helder illustrasies op elke bladsy, meer as 90 kort stories uit die Ou en Nuwe Testament en 'n woordeÂ-lys agter in die boek maak hierdie Bybelstorieboek die perfekte boek om kinders aan die stories en karakters van die Bybel bekend te stel.
Bybelstories vir beginners, met sy hope pret en tydlose verhale vir kleuters, is die ideale geskenk vir elke jong kind.
In Bybelstories vir klein hartjies word van die bekendste Bybelstories vir kleuters oorvertel. Elkeen van die 30 Bybelstories word deur 'n klein diertjie vertel wat kleingoed se verbeelding sal aangryp. Die interaktiewe stories met kort sinne, maklike woorde en vrae en opdragte is ideaal vir kinders tussen 3 en 6 jaar. Terwyl die kleurvolle en prettige illustrasies nie net pragtig en Bybelsakkuraat is nie, maar ook propvol klein besonderhede vir jong lesers om te ontdek. Bybelstories vir klein hartjies is 'n wonderlike hulpmiddel vir ouers om hulle kleingoed aan God se Woord bekend te stel.
Jesus avonture vir kaalvoeters met CD
Cor Uys, Letitia Uys, Oom Karolus en Lente
Elke storie bied ook spesiaal 'n Bybelvers om te onthou, en bied ook die volgende belangrike uitdagings om kinders te help groei: Watter nuwe woord jy vandag geleer het, 'n doen-ding en iets om oor te gesels. Die gebed vat dan alles mooi saam.
Ingesluit is 'n gratis CD met 10 lekker saamsing-liedjies.
Jesus liedjies met CD
Boek met CD en bladmusiek. 'n Klein bloemlesing uit die Afrikaanse Christelike liedereskat vir kinders. Hier vind u kind sowel ou bekendes soos 'Laat on skyn vir Jesus' en 'As Hy weer kom' as nuwer gunstelinge soos 'Stapsoldaatjie'. Dikwels besef 'n mens eers later in jou lewe watter kosbare riglyne Christelike liedjies in jou wordingsjare gele het.
Die Bybel vertel een storie, en dit gaan oor Jesus. Hierdie oulike, interaktiewe Bybelstorieboek gee kinders die groot prentjie oor God se storie. My Bybelstorieboek oor Jesus bevat 100 stories wat heenwys na Jesus en is 'n opwindende reis deur die Bybel. Die prentjies word ook lewendig met die app wat gratis afgelaai kan word met 'n QR-kode in die boek. Elke storie in My Bybelstorieboek oor Jesus wys vir ses- tot tienjarige kinders hoe God die hele tyd beplan het om mense te red.
Die Bybel is vol beloftes wat God vir sy kinders gemaak het. Een van die bekendste beloftes, is die een wat Hy aan Noag gemaak het en die reënboog as teken daarvoor gegee het. In Noag se ark word hierdie storie eenvoudig oorvertel sodat kleingoed dit maklik sal verstaan. Die kleurvolle illustrasies tesame met die unieke manier hoe die kartonbladsye gesny is om sommer ook 'n handvatsel te skep, sal hierdie kartonboekie gou 'n gunsteling maak van kinders tussen 0 en 3 jaar.